10. 2. 95 . De Europæiske Fællesskabers Tidende Nr. L 31/1 (Retsakter hvis offentliggørelse er obligatorisk) RÅDETS FORORDNING (EF) Nr. 264/95 af 6. februar 1995 om ændring af forordning (EØF) nr. 1873/84 om tilladelse til udbud eller afsæt- ning til direkte konsum af visse indførte vine, som eventuelt har været under- kastet andre ønologiske fremgangsmåder end de i forordning (EØF) nr. 822/87 omhandlede RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (), særlig artikel 73, stk. 1, under henvisning til forslag fra Kommissionen, og ud fra følgende betragtninger : I artikel 70, stk. 1, i forordning (EØF) nr. 822/87 er det fastsat, at de i artikel 1, stk. 2, litra a) og b), i samme forordning omhandlede produkter kun kan indføres, når de er ledsaget af en attest, det godtgør, at de opfylder de bestemmelser, som gælder for fremstilling, afsætning 6g i givet fald levering til direkte konsum i oprindelsestredje- landet ; i artikel 73, stk. 1, i nævnte forordning, er det fastsat, at de pågældende indførte produkter, som har været genstand for ønologiske fremgangsmåder, der ikke er tilladte efter fællesskabsbestemmelserne, eller ikke er i overensstem- melse med nævnte forordnings bestemmelser eller de bestemmelser, der vedtages i medfør af nævnte forord- ning, ikke må udbydes eller leveres til direkte konsum, medmindre der gøres en undtagelse ; Rådet fraveg prin- cippet ved forordning (EØF) nr. 1873/84 (?) ; denne undta- gelses gyldighed udløber den 31. december 1994 ; for at konsultationerne mellem Fællesskabet og det pågældende tredjeland fortsat kan finde sted med henblik på en even- tuel aftale i sektoren, bør nævnte undtagelses gyldighed forlænges indtil udgangen af 1995 — UDSTEDT FØLGENDE FORORDNING : Artikel 1 I artikel 1, stk. 1, andet afsnit, i forordning (EØF) nr. 1873/84 ændres »den 31. december 1994« til »den 31. december 1995«. Artikel 2 Denne forordning træder i kraft på datoen for offentliggø- relsen i De Europæiske Fællesskabers Tidende. Den anvendes fra den 1. januar 1995. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 6. februar 1995. () EFT nr. L 84 af 27. 3. 1987, s. 1. Forordningen er senest æn- dret ved forordning (EF) nr. 3290/94 (EFT nr. L 349 af 31. 12. 1994, s. 105). På Rådets vegne A. JUPPÉ Formand () EFT nr. L 176 af 3. 7. 1984, s. 6. Forordningen er senest æn- dret ved forordning (EF) nr. L 1277/94 (EFT nr. L 140 af 3. 6. 1994, s. 4).